సురంగ లక్మల్

రణసింహ అరాచ్చిగే సురంగ లక్మల్ (జననం: 1987, మార్చి 10) శ్రీలంక మాజీ క్రికెటర్. క్రికెట్ లోని అన్ని ఫార్మాట్లలో ఆడాడు. మాజీ టెస్ట్ క్రికెట్ కెప్టెన్. కుడిచేతి ఫాస్ట్ బౌలర్, కుడిచేతి బ్యాట్స్‌మన్ గా రాణించాడు. తిస్సమహారమాలోని దేబరవేవా నేషనల్ స్కూల్‌లో తన క్రికెట్ జీవితాన్ని ప్రారంభించాడు. మొదటిసారిగా 2008-2009 లో పాకిస్తాన్ పర్యటన కోసం జాతీయ జట్టులో చేర్చబడ్డాడు. శ్రీలంక జట్టుపై ఉగ్రవాదులు జరిపిన దాడిలో గాయపడినట్లు సమాచారం.

ఇతను ప్రస్తుతం తమిళ్ యూనియన్ క్రికెట్, అథ్లెటిక్ క్లబ్ తరపున ఆడుతున్నాడు. 2014 ఐసీసీ వరల్డ్ ట్వంటీ20 విజేత జట్టులో ముఖ్యమైన సభ్యుడిగా ఉన్నాడు. 2022 ఫిబ్రవరి 2న భారత పర్యటన తర్వాత అన్ని రకాల అంతర్జాతీయ క్రికెట్ నుండి రిటైర్ అవుతున్నట్లు ప్రకటించాడు.

దేశీయ క్రికెట్ 
2007లో తమిళ యూనియన్‌లో చేరినప్పటి నుండి దేశవాళీ క్రికెట్‌లో తన ఉనికిని చాటుకున్నాడు. 2007, నవంబరు 17న కోల్ట్స్ క్రికెట్ క్లబ్‌కు వ్యతిరేకంగా తమిళ్ యూనియన్ కోసం తన లిస్ట్ ఎ క్రికెట్ లోకి అరంగేట్రం చేసాడు.

2008 జనవరి 17 న నాన్‌డిస్క్రిప్ట్ క్రికెట్ క్లబ్‌పై తమిళ యూనియన్‌కు ఫస్ట్-క్లాస్ అరంగేట్రం చేసాడు.

2008 ఏప్రిల్ 23న వాయంబాపై బస్నాహిర సౌత్ తరపున తన టీ20 అరంగేట్రం చేసాడు.

అంతర్జాతీయ క్రికెట్ 
2009 డిసెంబరులో భారతదేశంలో దిల్హారా ఫెర్నాండో స్థానంలో లక్మల్‌ని వచ్చాడు. నాగ్‌పూర్‌లో జరిగిన రెండవ మ్యాచ్‌లో తన వన్డేలో అరంగేట్రం చేసాడు. ఎనిమిది ఓవర్‌లు బౌలింగ్ చేసి 58 పరుగులు ఇచ్చాడు. 2010 నవంబరు 23న వెస్టిండీస్‌తో ఆర్. ప్రేమదాస స్టేడియంలో ఆడిన రెండవ టెస్ట్ మ్యాచ్‌లో తన అరంగేట్రం చేసాడు, 114వ శ్రీలంక టెస్ట్ ప్లేయర్ అయ్యాడు.

2011 జూన్ 25న ఇంగ్లిండ్‌పై తన టీ20 అరంగేట్రం చేసాడు. ఓపెనింగ్ ఓవర్‌లో మైఖేల్ లంబ్‌ని అవుట్ చేసి మొదటి టీ20 వికెట్‌ను సాధించాడు.

కెప్టెన్సీ 
202018 మేలో 18–19 సీజన్‌కు ముందు శ్రీలంక క్రికెట్ ద్వారా జాతీయ కాంట్రాక్ట్‌ను పొందిన 33 మంది క్రికెటర్లలో ఇతను ఒకడు.

తర్వాత నెలలో, బాల్ టాంపరింగ్ కారణంగా దినేష్ చండీమల్ పై ఒక మ్యాచ్ నిషేధం విధించబడిన తర్వాత, వెస్టిండీస్‌తో జరిగే మూడవ (చివరి) మ్యాచ్‌కి ఇతను శ్రీలంక టెస్ట్ జట్టుకు కెప్టెన్‌గా ఎంపికయ్యాడు.

టెస్టు మ్యాచ్‌లో శ్రీలంకకు కెప్టెన్‌గా వ్యవహరించిన 16వ ఆటగాడిగా నిలిచాడు. ఈ మ్యాచ్‌లో శ్రీలంక గెలిచి కెన్సింగ్టన్ ఓవల్‌లో టెస్ట్ మ్యాచ్ గెలిచిన తొలి ఆసియా జట్టుగా నిలిచింది.

మూలాలు

బాహ్య లింకులు 
 
 Suranga Lakmal's profile page on Wisden

జీవిస్తున్న ప్రజలు
1987 జననాలు
శ్రీలంక వ్యక్తులు
శ్రీలంక టీ20 క్రికెట్ క్రీడాకారులు
శ్రీలంక వన్డే క్రికెట్ క్రీడాకారులు
శ్రీలంక టెస్ట్ క్రికెట్ క్రీడాకారులు
శ్రీలంక క్రికెట్ క్రీడాకారులు